SET บ่ายแกว่งตัวในกรอบ 1,270-1,290 จับตาประชุมเฟด ชู 2 หุ้นเทคนิคฯแจ่ม
โบรกฯคาดแนวโน้มการลงทุนช่วงบ่ายนี้ (17 ก.พ.) ดัชนีแกว่งตัวในกรอบ 1,270-1,290 จุด อย่างไรก็ดีช่วงที่เหลือของเดือนนี้ตลาดฯคงแกว่งไซต์เวย์ แต่ถ้าดัชนีฯลงมาแถว 1,250-1,270 จุด ก็ให้เพิ่มน้ำหนักการลงทุนได้ชู 2 หุ้นเทคนิคฯแจ่ม
17 ก.พ. 2559

ข่าวหุ้นธุรกิจออนไลน์รายงาน ตลาดหุ้นไทยดัชนี SET ภาคเช้า (17 ก.พ.) ซึม-ย่อตัวลง รับแรงกดดันจากราคาน้ำมันที่อ่อนตัวลง ทำให้ไปกดดันกลุ่มพลังงานให้ปรับตัวลงด้วย นอกจากนี้กลุ่มแบงก์ก็มีแรงขายออกมาด้วย อย่างไรก็ดีช่วงที่เหลือของเดือนนี้ตลาดฯคงแกว่งไซต์เวย์ แต่ถ้าดัชนีฯลงมาแถว 1,250-1,270 จุด ก็ให้เพิ่มน้ำหนักการลงทุนได้ อีกทั้งให้ติดตามรายงานผลการประชุมของธนาคารกลางสหรัฐ (เฟด) ในคืนนี้ ส่วนบ่ายนี้ดัชนีฯคงจะแกว่งตัวในกรอบ 1,270-1,290 จุด
 
นายณัฐชาต เมฆมาสิน ผู้ช่วยกรรมการผู้จัดการ ฝ่ายวิเคราะห์หลักทรัพย์ บล.ทรีนีตี้ เปิดเผยว่า ตลาดหุ้นไทยเช้านี้ซึมและย่อตัวลง เนื่องจากมีแรงกดดันจากราคาน้ำมันอ่อนตัวลง ทำให้ไปกดดันหุ้นในกลุ่มพลังงานให้ปรับตัวลงมาด้วย นอกจากนี้ยังมีแรงขายหุ้นในกลุ่มแบงก์ออกมาด้วย ซึ่งช่วงที่เหลือของเดือนนี้ตลาดฯคงจะเป็นลักษณะแกว่งไซต์เวย์ แต่ถ้าดัชนีฯลงมาแถว 1,250-1,270 จุด ก็ให้เพิ่มน้ำหนักการลงทุนได้ เนื่องจากมองว่าตลาดฯในช่วงเดือนมี.ค.จะดีกว่าเดือนก.พ.นี้
ด้านตลาดหุ้นอื่นในภูมิภาคเอเชียเช้านี้ส่วนใหญ่อยู่ในแดนลบเล็กน้อย พร้อมให้ติดตามรายงานผลการประชุมของธนาคารกลางสหรัฐในคืนนี้
แนวโน้มการลงทุนในช่วงบ่ายนี้ดัชนีฯคงจะแกว่งตัวในกรอบ 1,270-1,290 จุด
 
บล.เอเอสแอล ระบุในบทวิเคราะห์ ( 17 ก.พ.) ว่า  ดัชนี SET ช่วงเช้าปิดลบ 1,282.07 (-7.29 จุด,-0.57%) เคลื่อนไหวในกรอบ 1,276 – 1,288 มูลค่าการซื้อขาย 23,520 ลบ. เรียงลำดับมูลค่าการซื้อขายรายกลุ่มได้ ดังนี้ BANK ENERG TRANS CONMAT ICT COMM ซึ่งเป็นไปในทิศทางเดียวกันกับตลาดอื่นในภูมิภาคที่ส่วนใหญ่ปรับตัวลดลง โดยได้รับผลกระทบจาก ราคาน้ำมันที่อ่อนตัวลง กดดันหุ้นในกลุ่มพลังงาน ผสานกับแรงขายในหุ้นกลุ่มแบงค์ กดดันให้ดัชนี ร่วงลงจากจุดสูงสุดที่ 1,288.
แนวโน้มภาคบ่าย : คาดแกว่งตัวในกรอบแคบ 1,280 – 1,288
ส่วนหุ้นที่น่าสนใจ 
PTTGC (ราคาปิดภาคเช้า 52.75) ซื้อตาม หากผ่าน 53.75 แนวต้าน 55.75 / 58.25
การแกว่งตัวของแท่งเทียนผ่านยืน EMA15&amp;60 ได้ต่อเนื่อง เป็นสัญญาณซื้อ และยังคงอยู่ในกรอบของสามเหลี่ยม Ascending, การทดสอบผ่านแนวต้านรูปแบบ 53.75 จะเป็นสัญญาณซื้อเก็งกำไรตาม มีแนวต้านเป้าหมายที่ระดับ 55.75 และแนวต้านจุดสูงรอบก่อนหน้า 58.25
TKS (ราคาปิดภาคเช้า 7.50) ซื้อ แนวรับ 7.50 แนวต้าน 7.90 / 8.25
แท่งเทียนสามารถยืนเหนือ 7.50 ได้ต่อเนื่อง แสดงสัญญาณเชิงบวก พร้อมไม่สร้างจุดต่ำใหม่ มีโอกาสปรับตัวขึ้นต่อ ทดสอบแนวต้านถัดไป 7.90 / 8.25
 
สรุป 5 หลักทรัพย์ที่มีมูลค่าการซื้อขายสูงสุดภาคเช้า 
AOT มูลค่าการซื้อขาย 1,457.85 ล้านบาท ปิดที่ 394.00 บาท เพิ่มขึ้น 14.00 บาท
KBANK มูลค่าการซื้อขาย 1,275.14 ล้านบาท ปิดที่ 160.00 บาท ลดลง 3.50 บาท
SCB มูลค่าการซื้อขาย 1,213.65 ล้านบาท ปิดที่ 130.00 บาท ลดลง 2.00 บาท
TASCO มูลค่าการซื้อขาย 1,175.79 ล้านบาท ปิดที่ 25.50 บาท เพิ่มขึ้น 1.10 บาท        
PTT มูลค่าการซื้อขาย 1,088.07 ล้านบาท ปิดที่ 237.00 บาท ลดลง 1.00 บาท